Ο **Κλίντον Ντριού «Κλιντ» Ντέμπσι** (αγγλικά: *Clinton Drew "Clint" Dempsey*, 9 Μαρτίου 1983) είναι Αμερικανός πρώην ποδοσφαιριστής. Είναι συν-κάτοχος του ρεκόρ διεθνών τερμάτων της Εθνικής ομάδας των Η.Π.Α. με 55. Αγωνιζόταν ως μεσοεπιθετικός ή και ως καθαρός επιθετικός.

Καριέρα σε συλλόγους
--------------------

Ο Ντέμπσι γεννήθηκε και μεγάλωσε στη μικρή πόλη Νακεντότσες του Τέξας σε μια πολύ φτωχή οικογένεια. Ανακαλύφθηκε από μια από τις κορυφαίες παιδικές ομάδες της πολιτείας, τους Ντάλας Τέξανς για την οποία μπόρεσε να παίξει χάρη στην οικονομική ενίσχυση των οικογενειών των συμπαιχτών του. Στα 12 του πέθανε η 16χρονη αδερφή του Τζένιφερ, πολλά υποσχόμενη τενίστρια, γεγονός που δήλωσε αργότερα πως τον πείσμωσε να ακολουθήσει και ο ίδιος αθλητική καρριέρα. Φοίτησε στο Πανεπιστήμιο Φέρμαν, όπου αγωνίστηκε στην ποδοσφαιρική του ομάδα, τους Πάλαντινς. Το 2004 έγινε ντραφτ από τον σύλλογο του MLS Νιου Ίνγκλαντ Ρεβολούσιον και σύντομα έγινε μέρος της βασικής ενδεκάδας. Παρά έναν αρχικό του τραυματισμό στο σαγόνι που τον ταλαιπώρησε αρκετά, πραγματοποίησε συνολικά 71 εμφανίσεις με την ομάδα των βορειοανατολικών ΗΠΑ και σημείωσε 25 γκολ.

Το 2007 πήρε μεταγραφή στην αγγλική Φούλαμ για € 4 εκατομμύρια, ποσό ρεκόρ τότε για παίκτη από το MLS. Με το λονδρέζικο σύλλογο κατάφερε το 2010 να φθάσει στον τελικό του Γιουρόπα Λιγκ και έγινε ο πρώτος Αμερικανός που έπαιξε σε τελικό μεγάλης ευρωπαϊκής διοργάνωσης. Στα συνολικά 5 χρόνια παρουσίας του στη Φούλαμ έγινε ο πρώτος σκόρερ στην ιστορία του συλλόγου στην Πρέμιερ Λιγκ, βρίσκοντας δίχτυα 50 φορές στο πρωτάθλημα και ψηφίστηκε δύο φορές, το 2011 και το 2012, παίκτης της χρονιάς από τους οπαδούς.

Το καλοκαίρι του 2012 ο Ντέμπσι μετακόμισε στην άλλη άκρη του Λονδίνου για την Τότεναμ. Αν και πέτυχε σημαντικά γκολ, όπως το νικητήριο γκολ στην εκτός έδρας νίκη με 3-2 στο Ολντ Τράφορντ επί της Μάντσεστερ Γιουνάιτεντ, δεν κατάφερε να καθιερωθεί ως βασικός. Έτσι την επόμενη χρονιά αποδέχτηκε την πρόταση των Σιάτλ Σάουντερς και επαναπατρίστηκε για να αγωνιστεί και πάλι στο MLS. Επέστρεψε δανεικός στη Φούλαμ για δύο μήνες τον Ιανουάριο του 2014.

Διεθνής καριέρα
---------------

Ύστερα από κάποιες συμμετοχές με την ομάδα U20 των ΗΠΑ, ο Ντέμπσι έκανε το ντεμπούτο του με την ανδρική ομάδα στις 17 Νοεμβρίου του 2004 με αντίπαλο τη Τζαμάικα. Ήταν μέλος της αποστολής των ΗΠΑ για το Παγκόσμιο Κύπελλο του 2006 όπου και πέτυχε το μοναδικό γκολ της ομάδας τουt. Στον αγώνα για τα προκριματικά του επόμενου Παγκοσμίου Κυπέλλου ενάντια στα Μπαρμπάντος πέτυχε το γρηγορότερο γκολ στην ιστορία των ΗΠΑ σε 53 δευτερόλεπτα. Βελτίωσε την επίδοση του το 2012, σκοράροντας εντός 36 δευτερολέπτων ενάντια στη Τζαμάικα. Στα τελικά του Παγκοσμίου Κυπέλλου του 2010 ο Ντέμπσι σκόραρε ενάντια στην Αγγλία και έγινε ο δεύτερος Αμερικανός παίκτης που σκόραρε σε δύο συνεχόμενα Παγκόσμια Κύπελλα. Στο Παγκόσμιο Κύπελλο του 2014 σκόραρε μόλις 29 δευτερόλεπτα μετά την έναρξη του αγώνα με αντίπαλο τη Γκάνα, καταρρίπτοντας ξανά το ρεκόρ του, ένα γκολ που είναι το πέμπτο ταχύτερο στην ιστορία της διοργάνωσης Το γκολ αυτό τον έκανε τον πρώτο Αμερικανό που σκοράρει σε τρία συνεχόμενα Παγκόσμια Κύπελλα. Με την εθνική ομάδα της χώρας του έχει 141 συμμετοχές και 57 τέρματα, με τη δεύτερη επιδόση να είναι εθνικό ρεκόρ (κατάλογος ποδοσφαιριστών ανδρών με 50 ή περισσότερα διεθνή γκολ, κατάλογος κορυφαίων διεθνών σκόρερ ποδοσφαίρου ανδρών ανά χώρα).

Παραπομπές
----------

1. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
2. ↑  «Clint Dempsey will captain U.S. national team moving forward». .
3. ↑  Drehs, Wayne (2006-06-08). «No ordinary background». ESPN Soccernet. Αρχειοθετήθηκε από το πρωτότυπο στις 2011-06-29.. Ανακτήθηκε στις 2014-06-26.
4. ↑  «Clint Dempsey, World Cup Star, Credits Jesus For His Success». Huffington Post. 2014-06-24. .
5. ↑  Dell'Apa, Frank (2007-01-07). «Dempsey could set the tone for future MLS transfers». *ESPNsoccernet* (ESPNs). Αρχειοθετήθηκε από το πρωτότυπο στις 2012-10-21.. Ανακτήθηκε στις 2014-06-26.
6. ↑  «Clint Dempsey Becomes First American To Appear In European Final». Goal.com. 12 Μαΐου 2010. Ανακτήθηκε στις 12 Μαΐου 2010.
7. ↑  «Tottenham make 11th-hour swoop for Fulham's Clint Dempsey to add to their earlier signing of Hugo Lloris». Telegraph. 1 Σεπτεμβρίου 2012.
8. ↑  «Dempsey signs for Spurs». Sky Sports. 31 Αυγούστου 2012. Ανακτήθηκε στις 31 Αυγούστου 2012.
9. ↑  «Clint Dempsey can now focus on what's important». Sportsillustrated.cnn.com. 6 Σεπτεμβρίου 2012.
10. ↑  «Sounders FC Signs Clint Dempsey». Sounders FC. 3 Αυγούστου 2013. Αρχειοθετήθηκε από το πρωτότυπο στις 25 Δεκεμβρίου 2013. Ανακτήθηκε στις 26 Ιουνίου 2014.
11. ↑  «Clint Dempsey: Fulham re-sign forward on two-month loan deal». BBC Sport. 24 Δεκεμβρίου 2013.
12. ↑  Blum, Ronald (2009-06-02). «Dempsey a rare American soccer attacker». *Bleacher Report*. Associated Press. Αρχειοθετήθηκε από το πρωτότυπο στις 2013-12-27.. Ανακτήθηκε στις 2014-06-26.
13. ↑
14. ↑  «Clint Dempsey - Century of International Appearances». Ανακτήθηκε στις 9 Σεπτεμβρίου 2020.
15. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.

|  |  |  |  |
| --- | --- | --- | --- |
| 

| π • σ • ε
Εθνική ΗΠΑ – Μουντιάλ 2014 |
| --- |
|  |
| 
* 1 Χάουαρντ
* 2 Γιέντλιν
* 3 Γκονζάλες
* 4 Μπράντλεϊ
* 5 Μπέσλερ
* 6 Μπρούκς
* 7 Μπίσλεϊ
* 8 Ντέμπσι (c)
* 9 Γιόχανσον
* 10 Ντίσκερουντ
* 11 Μπεντόγια
* 12 Γκούζαν
* 13 Τζόουνς
* 14 Ντέιβις
* 15 Μπέκερμαν
* 16 Γκριν
* 17 Άλτιντορ
* 18 Ουοντολόφσκι
* 19 Ζούσι
* 20 Κάμερον
* 21 Τσάντλερ
* 22 Ριμάντο
* 23 Τζόνσον
* Προπονητής: Κλίνσμαν
 |

 |